1954 இல் படித்த பெண் என்ற படத்துக்குத் தான் முதன் முதலாக இரண்டு பாடல்கள் எழுதினார். அந்தப் படம் வெளிவர தாமதமாயிற்று. இதனால் இவர் பாடல் எழுதி முதலில் வெளிவந்த படம் மகேஸ்வரி என்பதாகும். இந்தப் படம் 13.11.1955 இல் வெளியானது. பின்னர் 1956இல் வெளியான பாசவலை, ரங்கூன் ராதா, மர்மவீரன் போன்ற படங்களுக்கு பாடல்கள் எழுதினார். 1957, 1958ஆம் ஆண்டுகளில் எம்..ஜி.ஆர் ., சிவர்.ஜி கணேசன் நடித்த படங்களுக்கு பாடல்கள் எழுதினார். பாடல்களும் பிரபலமாயின. அதில் நடித்த நடிகர்களும் பிரபலமடைந்தார்கள். குறிப்பாக எம்.ஜி.ஆர் படங்களின் தத்துவப் பாடல்கள் அனைத்தும் இவராலேயே எழுதப்பட்டன. கல்யாணசுந்தரத்தின் புகழும் ஓங்கியது.